ארטורס ז'אגרס

ארטורס מרטינש ז'אגרס (בלטבית: Artūrs Mārtiņš Žagars; נולד ב-21 באפריל 2000) הוא כדורסלן לטבי המשחק בעמדות הרכז והקלע בוולבס מליגת העל הליטאית והיורוקאפ, ובנבחרת לטביה בכדורסל.

קריירה מקצועית 

ז'אגרס בילה את רוב קריירת הנוער שלו ב-DSN ריגה. ב-2017 הוא חתם על חוזה ארוך טווח במועדון הספרדי חובנטוד בדאלונה. ב-11 במרץ 2018 ערך ז'אגרס את הופעת הבכורה שלו בליגת ה-ACB, וקלע 2 נקודות ב-7 דקות מול סאסקי בסקוניה. במהלך עונת 2018/19 הוא שיחק גם בקבוצת המילואים של בדאלונה, CB פראט.

בנובמבר 2018 סבל ז'אגרס מקרע ברצועה בקרסולו, עבר ניתוח ולא שיחק עד תחילת מרץ 2019.

ב-19 באפריל 2019 הכריז ז'אגרס על מועמדותו לדראפט ה-NBA 2019.

ב-16 בפברואר 2021 הוא הושאל לקאלב/קראמו האסטונית.

ב-12 בינואר 2022 הוא הושאל ללובן בראונשווייג מהבונדסליגה הגרמנית.

ב-20 ביולי 2022 חתם ז'אגרס בנבז'יס מה-LKL הליטאית. ב-22 משחקי ליגה הוא העמיד ממוצעים של 15.4 נקודות, 3.0 ריבאונדים, 4.4 אסיסטים ו-1.1 חטיפות למשחק.

ב-18 בספטמבר 2023 חתם ז'אגרס לשלוש שנים בפנרבחצ'ה מליגת העל הטורקית והיורוליג. באותו יום הוכרז שבשנתו הראשונה בקבוצה הוא יושאל לוולבס מליגת העל הליטאית והיורוקאפ.

קריירה בנבחרת הלאומית 
ב-2015 ו-2016 ייצג ז'אגרס את לטביה באליפות אירופה בכדורסל עד גיל 16.

ב-2018 נבחר ז'אגרס לחמישיית הטורניר באליפות אירופה בכדורסל עד גיל 18 הביתית שנערכה בריגה, בה הוביל את לטביה לגמר ראשון בתולדותיה והעמיד ממוצעים של 18.9 נקודות, 6.3 אסיסטים ו-1.9 חטיפות למשחק. בהפסד בגמר לסרביה הוא רשם דאבל דאבל של 26 נקודות ו-11 אסיסטים.

ז'אגרס שיחק במדי נבחרת לטביה הבוגרת בגביע העולם בכדורסל 2023, והעמיד ממוצעים של 12.4 נקודות ו-7.4 אסיסטים. בניצחון במשחק על המקום החמישי נגד  הוא רשם שיא בגביע העולם בכדורסל של 17 אסיסטים. הוא נבחר לחמישיית הטורניר השנייה לאחר שהעמיד ממוצעים של 12.4 נקודות, 2.6 ריבאונדים ו-7.4 אסיסטים למשחק.

קישורים חיצוניים 

 פרופיל, באתר פיב"א החדש

הערות שוליים 

כדורסלני נבחרת לטביה
כדורסלני חובנטוד בדאלונה
כדורסלני לובן בראונשווייג
כדורסלנים לטבים
ספורטאים לטבים
ריגה: ספורט
כדורסלני פנרבחצ'ה
ילידי 2000